Lav et referat af nedenstående tekst:

Tekst:
Førhen var Budolfi Plads et synonym for central parkering, men efter pladsen gennemgik en omfattende renovering, skal man nu spejde langt efter bilos og parkeringspladser. De seneste år er bilerne nemlig fjernet, og pladsen er bygget helt om, så den i dag fremstår langt grønnere. Der er blandt andet indtænkt klimaløsninger som grønne tage, plantebede og opsamling af regnvand. De grønne tiltag bevirker nu, at pladsen er nomineret til en fornem international pris, der går under navnet European Green Cities Award. Nomineringen vækker selvsagt glæde i Aalborg Kommune. - Vi er meget stolte af, at Budolfi Plads er udpeget til at være det danske bidrag i konkurrencen. Med omdannelsen har vi haft et primært fokus på at skabe et imødekommende bymiljø, og derfor begyndte vi faktisk ret utraditionelt med at tegne byrummet, og først bagefter kom bygningerne til, udtaler rådmand i By- og Landskabsforvaltningen Hans Henrik Henriksen (S). Seks danske projekter i spil til nominering Budolfi Plads er blevet udvalgt af en dansk jury, der er sammensat af repræsentanter fra forskellige grønne brancheorganisationer. De danske projekter er vurderet ud fra, hvordan de udnytter merværdien af grønne infrastrukturer, samt hvordan de understøtter et eller flere af de fem temaer i Green Cities-kampagnen; klima, biodiversitet, social sammenhængskraft, trivsel og økonomi. Blandt seks indsendte danske projekter endte Budolfi Plads med at blive udvalgt til at repræsentere Danmark i den internationale konkurrence. 13 projekter er i spil til prisen Med nomineringen konkurrerer Budolfi Plads med projekter fra 12 andre EU-lande. De i alt 13 projekter vil i de kommende uger blive vurderet af en international jury, der afgiver deres stemmer 6. oktober. - Budolfi Plads udmærker sig ved dens markante grønne profil og den ro, som fjernelse af biltrafikken har medført. Pladsen danner nu en fantastisk ramme om bylivet, og der er udeservering og forskellige bænke og opholdsmuligheder i de grønne omgivelser, siger Hans Henrik Henriksen. Vinderen af konkurrencen findes i løbet af efteråret.

Referat:
Budolfi Plads i Aalborg skal repræsentere Danmark i den internationale konkurrence European Green Cities Award om klima, biodiversitet og trivsel.